text: Snemasserne lukker svømmehal
  02 februar 2010 kl. 13.02
  Billund Kommune har i dag lukket Grindsted Svømmehal, fordi taget risikerer at bryde sammen på grund af snemasserne.
  Svømmehallen skal have nyt tag til foråret. En ingeniørrapport har afsløret, at tagkonstruktionen er så svag, at der er risiko for, at den ikke kan bære sneen.
  Adgangen til svømmehallen er blevet afspærret.
  Der vil gå endnu nogle måneder, inden udskiftningen af taget på Grindsted Svømmehal kan gennemføres.
  Billund Kommune vil vurdere, om det er forsvarligt at åbne svømmehallen, når sneen er smeltet.
  